ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, నాగ్‌పూర్

ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, నాగ్‌పూర్ (ఐఐఐటీ నాగ్‌పూర్ లేదా ట్రిపుల్ ఐటీ నాగ్‌పూర్) అనేది మహారాష్ట్రలోని నాగ్‌పూర్‌లో ఉన్న ప్రభుత్వ సాంకేతిక, పరిశోధన విశ్వవిద్యాలయం. భారత ప్రభుత్వ మానవ వనరుల అభివృద్ధి మంత్రిత్వ శాఖ ద్వారా లాభాపేక్ష లేని పబ్లిక్-ప్రైవేట్ భాగస్వామ్యం నమూనా క్రింద స్థాపించబడిన 25 ఐఐఐటీలలో ఇదీ ఒకటి. ఇందులో ఎలక్ట్రానిక్స్ - కమ్యూనికేషన్ ఇంజనీరింగ్, కంప్యూటర్ సైన్స్ ఇంజనీరింగ్‌లో బ్యాచిలర్ ఆఫ్ టెక్నాలజీ (బిటెక్) కోర్సులు అందించబడుతున్నాయి.

స్థాపన 
2015 మేలో భారత ప్రభుత్వ మానవ వనరుల అభివృద్ధి మంత్రిత్వ శాఖ ఈ ఐఐఐటీ నాగ్‌పూర్ ఏర్పాటును ఆమోదించింది. యాభై శాతం వాటాలను విద్యా మంత్రిత్వ శాఖ, ముప్పై ఐదు శాతం మహారాష్ట్ర ప్రభుత్వం, పదిహేను శాతం పరిశ్రమ భాగస్వామి  టాటా కన్సల్టెన్సీ సర్వీసెస్చే నిర్వహించబడుతోంది.

ఇది 2016 జూలైలో కార్యకలాపాలు ప్రారంభించింది. ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ లాస్ (సవరణ) బిల్లు ప్రకారం 2017 ఆగస్టులో భారత ప్రభుత్వంచే జాతీయ ప్రాధాన్యతా విద్యాసంస్థల జాబితా హోదాను పొందింది.

మానవ వనరుల అభివృద్ధి మంత్రిత్వ శాఖ నుండి ఈ సంస్థ ఏర్పాటుకు 3 కోట్ల నిధులు రాగా, మహారాష్ట్ర ప్రభుత్వం 1.4 కోట్ల నిధులు సమకూర్చింది.

కోర్సులు 
ఐఐఐటీ నాగ్‌పూర్ లో కంప్యూటర్ సైన్స్-ఇంజనీరింగ్ లో 210, ఎలక్ట్రానిక్స్ - కమ్యూనికేషన్ ఇంజినీరింగ్‌లలో  140 సీట్లతో రెండు బిటెక్ కోర్సులు అందించబడుతున్నాయి. మొట్టమొదటి బ్యాచ్ లో 40 మంది విద్యార్థులకు మాత్రమే అవకాశం ఇవ్వబడింది. 2016–20, 2017-21 బ్యాచ్‌కి ట్యూషన్ ఫీజు సంవత్సరానికి  గా నిర్ణయించబడింది. కొత్త బ్యాచ్‌లకు ట్యూషన్ ఫీజు ₹180వేలకు పెంచబడింది.

మూలాలు

బయటి లింకులు 
 

2015 స్థాపితాలు
భారతదేశంలో విద్యా సంస్థలు
ఇంజనీరింగ్ కళాశాలలు
భారతదేశంలో సాంకేతిక విద్య